CELEX: 32015R0725
Language: hr
Date: 2015-05-05 00:00:00
Title: Provedbena uredba Komisije (EU) 2015/725 оd 5. svibnja 2015. o utvrđivanju roka za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/360

6.5.2015   
            
            
               HR
            
            
               Službeni list Europske unije
            
            
               L 115/32
            
         PROVEDBENA UREDBA KOMISIJE (EU) 2015/725
   оd 5. svibnja 2015.
   o utvrđivanju roka za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/360
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2. prvi podstavak točku (b) i drugi podstavak točku (b),
   budući da:
   
               (1)
            
            
               Potpora za privatno skladištenje dodijeljena u skladu s Provedbenom uredbom Komisije (EU) 2015/360 (2) imala je povoljan učinak na tržište svinjskog mesa. Očekuje se daljnja stabilizacija cijena.
            
         
               (2)
            
            
               Dodjelu potpore za privatno skladištenje svinjskog mesa potrebno je stoga prekinuti i utvrditi rok za podnošenje zahtjeva.
            
         
               (3)
            
            
               Radi pravne sigurnosti Provedbenu uredbu (EU) 2015/360 treba staviti izvan snage.
            
         
               (4)
            
            
               Kako bi se izbjegle spekulacije, ova Uredba stupa na snagu sljedećeg dana od dana objave u Službenom listu Europske unije.
            
         
               (5)
            
            
               Odbor za zajedničku organizaciju poljoprivrednih tržišta nije dao mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Rok za podnošenje zahtjeva za dodjelu potpore za privatno skladištenje svinjskog mesa u skladu s Provedbenom uredbom (EU) 2015/360 jest 8. svibanj 2015.
   Članak 2.
   Provedbena uredba (EU) 2015/360 stavlja se izvan snage s učinkom od 8. svibnja 2015.
   Međutim, ona se i dalje primjenjuje u odnosu na ugovore sklopljene na temelju te Uredbe prije stupanja na snagu ove Uredbe.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. svibnja 2015.
      
         
            Za Komisiju,
         
         
            u ime predsjednika,
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  Provedbena uredba Komisije (EU) 2015/360 оd 5. ožujka 2015. o otvaranju privatnog skladištenja svinjskog mesa i utvrđivanju iznosa potpore unaprijed (SL L 62, 6.3.2015., str. 16.).